b'\n_START_ARTICLE_\nEmil Kostadinov\n_START_SECTION_\nKlubska kariera\n_START_PARAGRAPH_\nKostadinov je svojo nogometno pot za\xc4\x8del v klubu CSKA Sofija. Skupaj s Hristom Stoi\xc4\x8dkovim in Luboslavom Penevom je tvoril udarno trojko kluba, ki je trikrat osvojil Bolgarsko nogometno prvenstvo in trikrat Nogometni pokal Bolgarije. Enkrat je klub dosegel tudi polfinale Pokal pokalnih zmagovalcev._NEWLINE_Med letoma 1990 in 1994 je igral za FC Porto, s katerim je dvakrat osvojil naslov portugalskega nogometnega prvaka in postal izjemno priljubljen pri navija\xc4\x8dih. Kasneje je igral \xc5\xa1e za Deportivo de La Coru\xc3\xb1a, Bayern M\xc3\xbcnchen (s katerim je leta 1996 osvojil Pokal UEFA), Fenerbah\xc3\xa7e, FSV Mainz ter UANL Tigres.\n_START_SECTION_\nDose\xc5\xbeki\n_START_PARAGRAPH_\nBolgarki prvak: 1987, 1989, 1990_NEWLINE_Bolgarski pokal: 1987, 1988, 1989_NEWLINE_Portugalska Superliga: 1992, 1993_NEWLINE_Portugalski pokal: 1991_NEWLINE_Pokal UEFA: 1996\n_START_SECTION_\nReprezentan\xc4\x8dna kariera\n_START_PARAGRAPH_\nKostadinov je bil med letoma 1988 in 1998 \xc4\x8dlan Bolgarske nogometne reprezentance. Zanjo je zbral 70 nastopov in dosegel 26 golov._NEWLINE_Z reprezentanco je nastopil na Svetovnem prvenstvu v nogometu 1994 in se z njo uvrstil v polfinale. Nastopil je na vseh sedmih tekmah Bolgarije na prvenstvu, ni pa se vpisal med strelce._NEWLINE_Za Bolgarijo je nastopil tudi na |Evropskem prvenstvu v nogometu 1996. Leta 1998 je spet nastopil na Svetovnem prvenstvu v nogometu 1998.'